Қазақстан Республикасы Денсаулық сақтау министрлігі

Қазақстан Республикасы Денсаулық сақтау министрлігі — Қазақстан Республикасының Үкіметі құрамына енетін Қазақстан Республикасының орталық атқарушы органы. Министрлік Қазақстан Республикасындағы денсаулық сақтау, медицина және фармацевтика ғылымы мен білім беру саласындағы мемлекеттік саясатты жүргізу; заңнамаға сәйкес азаматтардың мемлекет кепілдік берген көлем шегінде тегін медициналық көмек алуын қамтамасыз етуді ұйымдастыру; халықты және денсаулық сақтау ұйымдарын қауіпсіз, тиімді және саналы дәрілік заттармен қамтамасыз етуді ұйымдастыру жұмыстарын атқарады. Тарихы Алғашында 1920 жылғы қазанда Қазақ КСР Денсаулық сақтау халық комиссариаты ретінде құрылды. Қазақ КСР Денсаулық сақтау министрлігі ретінде 1946 жылғы наурыздан қызмет етіп келді. 1991 жылдан бастап Қазақстан Республикасының Денсаулық сақтау министрлігі деп аталды. 1997 жылы қазанда Денсаулық сақтау министрлiгi мен Бiлiм және мәдениет министрлiгi қосылып, Бiлiм, мәдениет және денсаулық сақтау министрлiгi құрылды. 1999 жылы қаңтарда ол Денсаулық сақтау, білім және спорт министрлігі болып өзгертіліп, қазан айында одан Денсаулық сақтау істері жөніндегі агенттік бөлінді. 2001 жылы Денсаулық сақтау істері жөніндегі агенттік Денсаулық сақтау министрлігі ретінде қайта құрылды. 2002 жылы 1 қаңтардан бастап министрліктің ведомстволары құрылды. 2014 жылы 6 тамызда Денсаулық сақтау министрлігі мен Еңбек және халықты әлеуметтік қорғау министрлігі біріктіріліп, Денсаулық сақтау және әлеуметтік даму министрлігі құрылды. Министр қызметіне бұрынғы Еңбек және халықты әлеуметтік қорғау министрі Тамара Дүйсенова тағайындалды. 2017 жылы 25 қаңтарда Денсаулық сақтау және әлеуметтік даму министрлігі екіге бөлінді. Денсаулық сақтау министрлігінің басшылығына Елжан Біртанов тағайындалса, Еңбек және халықты әлеуметтік қорғау министрлігін басқаруды Тамара Дүйсенова жалғастырды. Министрліктің негізгі міндеттері * Халықтың денсаулығын сақтау; * Медицина ғылымы, фармацевтикалық және медициналық білім беру саласында бірыңғай мемлекеттік саясатты әзірлеу; * Азаматтардың заңнамаға сәйкес мемлекет кепілдік берген көлем шегінде тегін медициналық көмек алуын қамтамасыз етуді ұйымдастыру; * Халықты және емдеу-алдын алу ұйымдарын қауіпсіз, тиімді және сапалы дәрі-дәрмек құралдарымен қамтамасыз етуді ұйымдастыру; * Министрлік құзіреті шегінде халықаралық ынтымақтастықты ұйымдастыру және дамыту. Құрылымы Министрліктің құрамында келесі ведомстволар бар: * Санитариялық-эпидемиологиялық бақылау комитеті * Медициналық және фармацевтикалық бақылау комитеті Қарамағындағы мекемелер # "Қазақ республикалық лепрозорийі" ММ # "Жіті бақыланатын мамандандырылған үлгідегі республикалық психиатриялық аурухана" ММ # "Республикалық арнайы медициналық қамтамасыз ету орталығы" ММ # "Салидат Қайырбекова атындағы Ұлттық денсаулық сақтауды дамыту ғылыми орталығы" ШЖҚ РМК # "Академик Н.Ж. Батпенов атындағы Ұлттық ғылыми травматология және ортопедия орталығы" ШЖҚ РМК # "Трансфузиология ғылыми-өндірістік орталығы" ШЖҚ РМК # "Ұлттық шұғыл медицинаны үйлестіру орталығы" ШЖҚ РМК # "Республикалық психикалық денсаулық ғылыми-практикалық орталығы" ШЖҚ РМК # "Қазақ дерматология және инфекциялық аурулар ғылыми орталығы" ШЖҚ РМК # "Республикалық қан орталығы" ШЖҚ РМК # "Отан соғысының ардагерлеріне арналған республикалық клиникалық госпиталь" ШЖҚ РМК # "Қазақстан Республикасының Ұлттық фтизиопульмонология ғылыми орталығы" ШЖҚ РМК # "Отан соғысының ардагерлеріне арналған орталық клиникалық госпиталь" ШЖҚ РМК # "Курортология және медициналық оңалту ғылыми-зерттеу институты" ШЖҚ РМК # "Транспланттауды және жоғары технологиялық көрсетілетін медициналық қызметтерді үйлестіру жөніндегі республикалық орталық" ШЖҚ РМК # "Алатау" балалар клиникалық санаторийі" ШЖҚ РМК # "СҚ-Фармация" ЖШС # "Ұлттық нейрохирургия орталығы" АҚ # "QazBioPharm" ұлттық холдингі" АҚ # "Астана медицина университеті" КеАҚ # "С.Ж. Асфендияров атындағы Қазақ ұлттық медицина университеті" КеАҚ # "Марат Оспанов атындағы Батыс Қазақстан медицина университеті" КеАҚ # "Семей медицина университеті" КеАҚ # "Turar Healthcare" КеАҚ # "Ұлттық балаларды оңалту орталығы" КеАҚ # "Ұлттық ғылыми онкология орталығы" ЖШС # "Қоғамдық денсаулық сақтау ұлттық орталығы" ШЖҚ РМК # "Республикалық медициналық-санитариялық алғашқы көмек орталығы" ШЖҚ РМК # "Қарағанды медицина университеті" КеАҚ # "Еңбек гигиенасы және кәсіптік аурулар ұлттық орталығы" КеАҚ Министрлер тізімі Қосымша ақпарат Дереккөздер